吳嶽秀

吳嶽秀（），字幼鍾，號念郁，直隸安慶府懷寧縣人，民籍，明朝政治人物。

 生平 
萬曆四年（1576）丙子科應天府鄉試第一百十六名，萬曆八年（1580年）庚辰科会试第二百九十名，三甲第二名進士。刑部觀政，本年授中书舍人。十三年三月选授南京吏科给事中《明神宗顯皇帝實錄·卷之一百五十九》：萬曆十三年三月壬申朔 新除給事中三人：盧逵，吏科；王問卿，兵科；吳嶽秀，南京吏科。試監察御史七人：蔡系周，浙江道；楊有仁，河南道；劉元霖，山東道；孫愈賢，山西道；黃正色，南京山東道。，十五年养病。

萬曆二十一年（1593年）起补吏科給事中，本年升户科右給事中，转吏科左，差巡视太仓，借星變之機上疏神宗儘早立儲，又彈劾貴戚鄭成憲，直聲震朝廷。二十二年升禮科都給事中，本年告病。二十六年起补工科都，本年出為河南右参政兼副使，不到一月便稱疾乞归。入祀鄉賢祠。《懷寧縣志·卷之十九·宦業》頁五：吳嶽秀，字幼鍾，萬曆庚辰進士。授中書舍人，遷禮科給事中。二十一年，因星變疏請蚤定國本，畧曰：「臣聞天人之際，影響不差，未有不召而至之災，亦未有已出而無應之變。臣伏思宗廟社稷之重，察安危理亂之機，蓋今日朝政所繫，無有大於建儲者矣。皇上册立之文，業已炳如日星，傳播九有，今一更而爲並封，再更而爲待嫡。明明天子，命令不一，後有詔旨，其誰信之？弈者舉棋不定，不勝其耦，天下大器也，計不夙定，言不果行，危疑之間，隱憂伏焉。其能保耳，屬於垣者之無所觀望哉！望影知形，察微知著，不可不防之，豫而貽以安也。賈誼曰：天下之命，懸於太子，太子之善，在於早諭教。今皇嗣十有二齡，猶然居於深宮之中，長於婦寺之手，九廟神靈垂統謂何？兩宮聖母屬望謂何？臣恐皇上之心，必有不容一日安焉者矣。夫君與天一體也，皇上且不得安，而欲天之以吉祥見，以休徵應，有是理哉？伏望幡然改命，毅然轉圜，册立講學，一時並舉，纉祖宗燕翼之謀，是爲順孫；體兩宮屬望之心，是爲孝子；及皇嗣養正之期，是為慈父；答四海殷切之仰，是為仁君。然而嘉祥不臻，妖星不滅者，未之有也。」又疏彈貴戚鄭成憲，直聲震朝廷。上嘗宣入便殿，賜硃半錠、扇四柄，蓋特恩也。出爲河南右布政兼按察使僉事，甫期月，陳疾歸。祀鄉賢。私谥直方先生。

 家族 
曾祖吳綱；祖父吳錦；父吳宗周，曾任南京戶部主事。母劉氏。慈侍下。

参考文献

《懷寧縣志》，王毓芳、江尔维，清道光五年（1825年）刻本

相關條目
國本之爭

Category:明朝應天鄉試舉人
Category:明朝中書舍人
Category:明朝吏科給事中
Category:明朝河南按察司副使
Category:怀宁人
Yue
Category:明朝南京給事中
Category:明朝禮科都給事中
Category:明朝工科都給事中
Category:明朝河南布政使司参政